กรมควบคุมโรค ยืนยันมียาฟาวิพิราเวียร์เพียงพอต่อการรักษาผู้ป่วยโควิด -19 ทุกคน
นายแพทย์จักรรัฐ พิทยาวงศ์อานนท์ ผู้อำนวยการกองระบาดวิทยา กรมควบคุมโรค  กล่าวถึงประเด็นการจองคิววัคซีนโควิด -19  สำหรับกลุ่มโรคอ้วน ว่า ภาวะโรคอ้วน นับเป็นปัจจัยเสี่ยงหนึ่งที่ทำให้ผู้ป่วยมีอาการมากขึ้น โดยกลุ่มโรคอ้วน สามารถได้รับวัคซีนกลุ่มแรกเช่นเดียวกัน เพื่อลดปัจจัยเสี่ยงต่างๆ ที่จะเกิดขึ้นได้ โดยเฉพาะการเสียชีวิต ส่วนการได้รับการรายงานว่าบางจังหวัดขาดยาฟาวิพิราเวียร์นั้น ขณะนี้ กระทรวงสาธารณสุขได้มีการสำรองยาไว้และได้กระจายยาไปพื้นที่ต่างๆ แล้วกว่า 765,600 เม็ด ซึ่งแต่ละโรงพยาบาลสามารถประสานงานกับโรงพยาบาลหลักๆ แต่ละจังหวัดได้ นอกจากนี้ยังได้สำรองยาฟาวิพิราเวียร์ อีก 2 ล้าน 5 แสนเม็ด เพียงพอต่อการรักษาได้หลายหมื่นคน และย้ำว่ามียาเพียงพอกับผู้ป่วยที่ต้องใช้รักษาทุกคนแน่นอน พร้อมยืนยันมีการเตรียมความพร้อมเรื่องการกระจายยาตามโรงพยาบาลที่จำเป็น